## Pravilnik o izmjenama i dopunama Pravilnika o provedbi mjere 301 "Poboljšanje i razvoj ruralne infrastukture" unutar IPARD programa

### NN 101/2013 (2.8.2013.), Pravilnik o izmjenama i dopunama Pravilnika o provedbi mjere 301 "Poboljšanje i razvoj ruralne infrastukture" unutar IPARD programa

MINISTARSTVO POLJOPRIVREDE

2287

Na temelju članka 1. i 4. Zakona o potvrđivanju Sporazuma između Vlade Republike Hrvatske i Komisije europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – Međunarodni ugovori« broj 10/08), ministar nadležan za poljoprivredu donosi

PRAVILNIK

O IZMJENAMA I DOPUNAMA PRAVILNIKA O PROVEDBI MJERE 301 »POBOLJŠANJE I RAZVOJ RURALNE INFRASTRUKTURE« UNUTAR IPARD PROGRAMA

Članak 1.

U Pravilniku o provedbi Mjere 301 »Poboljšanje i razvoj ruralne infrastrukture« unutar IPARD programa (»Narodne novine« br. 33/12, 41/12) u članku 2. stavak 1. riječi »Upravna direkcija IPARD programa za Republiku Hrvatsku je Uprava ruralnog razvoja, EU i međunarodne suradnje (u daljnjem tekstu: Upravna direkcija)« zamjenjuju se riječima »Upravljačko tijelo IPARD programa za Republiku Hrvatsku je Uprava za upravljanje EU fondom za ruralni razvoj, EU i međunarodnu suradnju (u daljnjem tekstu Upravljačko tijelo)«.

Članak 2.

U članku 4. alineja 10 u zagradi iza broja »55/11« riječ »i« briše se te se dodaje zarez, a iza broja »90/11« dodaje zarez i brojevi »50/12 i 25/13«.

Članak 3.

U članku 24. stavak 1. briše se. Dosadašnji stavci 2., 3., 4. i 5 postaju stavci 1., 2., 3. i 4.

Članak 4.

U članku 16. stavak 5. riječi: »Ugovoru o dodjeli sredstava za Mjeru 301« zamjenjuju se riječima: »Ugovoru o dodjeli sredstava iz IPARD programa za Mjeru 301«.

Članak 5.

U članku 27. stavak 1. točka o) mijenja se i glasi: »obveza korisnika da obavijesti Agenciju za plaćanja o izvođenju “skrivenih radova” (radovi kod kojih se ne može provoditi kontrola u kasnijoj fazi), uz koju je korisnik obvezan podnijeti plan aktivnosti APPRRR-u (OKSP) i to nakon potpisivanja ugovora s izabranim izvođačem, a to u svrhu određivanja datuma kada će se izvesti kontrola skrivenih radova.«

Članak 6.

U članku 29. stavak 1. mijenja se i glasi: »(1) U slučaju promjene podataka koji se odnose na korisnika (ime, prezime/naziv korisnika, adresa, ime osobe ovlaštene za zastupanje, ime banke, broj računa/IBAN, model i poziv na broj primatelja na koji će se sredstva isplatiti), korisnik se obvezuje zatražiti od Agencije za plaćanja odobrenje promjene podataka putem Zahtjeva za odobrenje promjena za Mjeru 301 s objašnjenjem i popratnom dokumentacijom kojom se opravdava zatražena promjena.«

U istom članku stavak 3. mijenja se i glasi: »(3) U slučaju promjene Liste izdataka za Mjeru 301 I-OOP-15.3 i odobrene ponude/odobrenih ponuda koje su posljedica promjene uspješnog ponuditelja – s ponuditeljem se ne može sklopiti ugovor ukoliko odabrani ponuditelj, koji je odobren od strane Agencije za plaćanja, ne vrati korisniku dva potpisana primjerka ugovora u roku od 30 dana od zaprimanja ili najavi u bilo kojoj fazi postupka da ne želi ili da nije u mogućnosti potpisati ugovor. Postupak ugovaranja mora ponovno započeti od prvog koraka (pripremanje Dosjea ugovora) s novim dosjeom ugovora pripremljenim temeljem ponude koja je postigla idući najveći rezultat (pod uvjetom da je ponuda ispunila tehničke uvjete i da je unutar maksimalnog proračuna predviđenog za ugovor), Zahtjevom za odobrenje promjena za Mjeru 301 i ispunjenom Listom izdataka za Mjeru 301 I-OOP-15.3 u svrhu sklapanja Aneksa Ugovora o dodjeli sredstava iz IPARD programa za Mjeru 301 između Agencije za plaćanja i korisnika.«

U istom članku stavci 4., 5. i 11. brišu se. Dosadašnji stavci 6., 7., 8., 9. i 10. postaju stavci 4., 5., 6., 7. i 8.

Članak 7.

U članku 31. stavak 7. mijenja se i glasi: »(7) Ukoliko se nakon konačne isplate sredstava potpore korisniku promjene podaci koji se odnose na korisnika – ime, prezime/naziv korisnika, adresa, ime osobe ovlaštene za zastupanje, korisnik je obvezan obavijestiti Agenciju za plaćanja o navedenoj promjeni tijekom cijelog razdoblja važenja IPARD Ugovora, ali se Aneks IPARD Ugovora u tom slučaju neće sklapati.«

Članak 8.

Članak 40. stavak 1. mijenja se i glasi: »(1) Agencija za plaćanja će raskinuti IPARD Ugovor u slučaju kada sredstva potpore nisu isplaćena korisniku odnosno kada ne postoji financijski učinak za Agenciju za plaćanja, iz sljedećih razloga:

a) ukoliko je korisnik prekršio odredbe ovog Pravilnika, ili nije ispunio obveze predviđene IPARD Ugovorom, ili utvrđena nepravilnost ujedno predstavlja sumnju na prijevaru,a utvrđena nepravilnost prelazi 50% od ukupne vrijednosti projekta,

b) ukoliko korisnik ne dostavi Zahtjev za isplatu ili ga je dostavio nakon isteka roka,

c) ukoliko korisnik obavijesti Agenciju za plaćanja da odustaje od ulaganja odnosno da otkazuje IPARD Ugovor,

d) ukoliko Agencija za plaćanja izda korisniku Odluku o odbijanju Zahtjeva za isplatu, sukladno razlozima iz članka 33. stavak 2. ovoga Pravilnika, a korisnik ne podnese prigovor na Odluku o odbijanju Zahtjeva za isplatu sukladno članku 49, stavak 2. ovoga Pravilnika,

e) ukoliko Povjerenstvo odbaci/odbije podneseni prigovor korisnika na Odluku o odbijanju Zahtjeva za isplatu,

f) ukoliko prigovor korisnika na Odluku o odbijanju Zahtjeva za isplatu bude prihvaćen i u ponovljenom postupku Agencija za plaćanje ponovno donese Odluku o odbijanju Zahtjeva za isplatu.«

U istom članku stavak 9. mijenja se i glasi: »(9) U slučaju kada su sredstva potpore isplaćena korisniku odnosno postoji financijski učinak za Agenciju za plaćanja, Agencija za plaćanja će raskinuti IPARD Ugovor ukoliko je utvrđena nepravilnost i od korisnika je zatražen povrat cjelokupnog iznosa potpore sukladno Odluci o povratu sredstava, ukoliko utvrđena nepravilnost ujedno predstavlja i sumnju na prijevaru te ukoliko korisnik odluči otkazati IPARD Ugovor i izvršiti povrat sredstava.«

Članak 9.

Članak 41. mijenja se i glasi: »(1) U slučaju kada je nepravilnost utvrđena prije isplate, Agencija za plaćanja će odbiti iznos nepravilnog iznosa od Zahtjeva za isplatu i izdati Odluku o isplati u kojoj će ukupan iznos biti umanjen za iznos nepravilnog iznosa.

(2) U slučaju kada je nepravilnost utvrđena nakon konačne isplate, Agencija za plaćanja će izdati Odluku o povratu sredstava i to:

a) u slučaju utvrđenih pojedinih nepravilno isplaćenih izdataka, odnosno kada utvrđena nepravilnost ne prelazi iznos od 50% ukupne vrijednosti projekta, Odlukom o povratu sredstava Agencija za plaćanja će zahtijevati od korisnika povrat djelomično utvrđenog nepravilnog iznosa,

b) ukoliko utvrđena nepravilnost prelazi iznos od 50% ukupne vrijednosti projekta, Agencija za plaćanja će zahtijevati od korisnika povrat ukupno isplaćenih sredstava potpore,

c) ukoliko korisnik nije ispravio utvrđenu nepravilnost sukladno Izvještaju Odjela za kontrolu mjera strukturne potpore, Odlukom o povratu sredstava Agencija za plaćanja će zahtijevati od korisnika povrat ukupno isplaćenih sredstava potpore,

d) ukoliko utvrđena nepravilnost ujedno predstavlja sumnju na prijevaru, Odlukom o povratu sredstava Agencija za plaćanja će zahtijevati od korisnika povrat ukupno isplaćenih sredstava potpore.

(3) U slučajevima kada je nepravilnost utvrđena nakon konačne isplate, a koja nije predviđena stavcima 1. i 2. ovoga članka, Agencija za plaćanja može izdati Odluku o povratu sredstava za cjelokupno isplaćeni iznos potpore.«

Članak 10.

Članak 42. briše se.

Članak 11.

Članak 46. mijenja se i glasi: »U slučaju utvrđene administrativne greške-pretplate/krive isplate ili bilo koje druge administrativne greške učinjene od strane Agencije za plaćanja prilikom provedbe IPARD programa, Agencija za plaćanja će korisniku izdati Odluku o povratu sredstava u slučaju administrativne greške.«

Članak 12.

U članku 47. riječi: »Odluci o naknadi štete« brišu se.

Članak 13.

Iza naslova Glave VIII Prijelazne i završne odredbe dodaje se novi članak 47a. koji glasi: »(1) Svi postupci javne nabave za nabavu usluga, roba i radova koji su pokrenuti do dana pristupanja Republike Hrvatske u Europsku uniju dovršit će se sukladno propisima i pravilima opisanim u PRAG-u koji objavljuje Europska komisija za provedbu vanjskih aktivnosti.

(2) Svi postupci javne nabave za nabavu usluga, roba i radova koji su pokrenuti nakon pristupanja Republike Hrvatske u Europsku uniju provest će se sukladno važećim propisima kojima se regulira postupak javne nabave.«

Članak 14.

U članku 48. stavak 4. riječi: »Upravne direkcije« zamjenjuju se riječima: »Upravljačkog tijela«.

Članak 15.

Prilozi od I do XIII zamjenjuju se novim prilozima I do XIII koji su tiskani u prilogu ovoga Pravilnika i njegov su sastavni dio.

Članak 16.

Ovaj Pravilnik stupa na snagu danom objave u »Narodnim novinama«.

Klasa: 011-01/13-01/86

Urbroj: 525-08/0610-13-4

Zagreb, 26. srpnja 2013.

Ministar

Tihomir Jakovina, v. r.

[**PRILOG I. – PRILOG XIII.**](dodatni/428269.pdf)

101 02.08.2013 Pravilnik o izmjenama i dopunama Pravilnika o provedbi mjere 301 "Poboljšanje i razvoj ruralne infrastukture" unutar IPARD programa

101 02.08.2013 Pravilnik o izmjenama i dopunama Pravilnika o provedbi mjere 301 "Poboljšanje i razvoj ruralne infrastukture" unutar IPARD programa

Pravilnik, NN 101/2013-2287